**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2323-2/16**

**Podgorica, 03.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/97931 od 30.09.2016. godine, izjavljene zbog povrede pravila postupka-nedonošenja rješenja Uprave za vode, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 25.11.2016. godine, donio:

**R J E Š E NJ E**

Žalba se usvaja.

Nalaže se Upravi za vode da donese rješenje po zahtjevu za slobodan pristup informacijama NVO Mans br.16/97931 od 05.09.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Uprave za vode, podnosilac zahtjeva za pristup informaciji je uložio žalbu. U žalbi se navodi da su dana 05.09.2016. godine podnijeli zahtjev za pristup informacijama i to kopije: svih izdatih putnih naloga za upravljanje službenim vozilima (za period od 22/08/2016 do 28/08/2016.godine), koje su svi državni organi, organi državne uprave, organi lokalne samouprave, organi lokalne uprave, javna preduzeća, javne ustanove, državni fondovi i privredna društva čiji je osnivač i/ili većinski ili djelimični vlasnik država ili jedinica dužna da objavljuje sedmodnevno (u skladu sa članom 32 stav 3 Zakona o finansiranju političkih subjekata i izbornih kampanja). Dokument treba da uključuje: evidenciju utroška goriva i maziva i evidenciju kretanja vozila, provedenog vremena i učinka. Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Uprava za vode je aktom broj 060-327/16-0304-200 od 13.10.2016.godine kojim je dostavila žalbu NVO Mansa br.16/97931 od 30.09.2016.godine navodi da je Uprava za vode nakon preispitivanja navoda iz žalbe utvrdila da nije obavijestila podnosioca zahtjeva u zakonom propisanom roku zbog nedostajućeg kadra jer je službenik koji je radio na rješavanju zahtjeva za slobodan pristup informacijama je napustio Upravu, te putni nalozi nalaze na sajtu Uprave za vode. [www.upravazavode.gov.me](http://www.upravazavode.gov.me), putni nalozi, naziv dokumenta: putni nalozi 24.08.2016.god.pdf.

Agencija za zaštitu ličnih podataka i slobodan pristup informacijama dana 02.11.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-6569-1/16 od 02.11.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Uprava za vode je aktom broj 060-327/16-0304-187 od 10.11.2016.godine kojim je dala izjašnjenje da je nakon preispitivanja navoda iz žalbe utvrdila da nije obavijestila podnosioca zahtjeva u zakonom propisanom roku zbog nedostajućeg kadra jer je službenik koji je radio na rješavanju zahtjeva za slobodan pristup informacijama je napustio Upravu. U daljem u bitnom navode da je tražena informacija javno objavljena na internet stranici Uprave za vode [www.upravazavode.gov.me](http://www.upravazavode.gov.me), putni nalozi, naziv dokumenta: putni nalozi 24.08.2016. godine.

U konkretnom predmetu, Uprava za vode nije donijela rješenje po osnovu podnijetog zahtjeva za slobodan pristup informacijama NVO Mans 16/97931 od 05.09.2016. godine u zakonskom roku. Uprava za vode je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**